691/2014

Í hinum kærða úrskurði héraðsdóms var hafnað mótmælum gegn ákvörðun dómara um að löggiltu endurskoðendurnir M og J yrðu dómkvödd til að gera matsgerð á grundvelli beiðni B Ltd. o.fl. Í dómi Hæstaréttar kom fram að A og K hefðu ekki fært haldbær rök fyrir andmælum sínum og var hinn kærði úrskurður því staðfestur.

Dómur Hæstaréttar

Mál þetta dæma hæstaréttardómararnir M-kk-nf S-kk-nf og Þ-kk-nf Ö-kk-nf og G-kvk-nf E-kvk-nf settur hæstaréttardómari.

Sóknaraðilar skutu málinu til Hæstaréttar með kæru 7. október 2014, sem barst réttinum ásamt kærumálsgögnum 21. sama mánaðar. Kærður er úrskurður Héraðsdóms Reykjavíkur 24. september 2014, þar sem hafnað var mótmælum gegn því að löggiltu endurskoðendurnir M-kvk-nf P-kvk-nf og J-kk-nf U-kk-nf verði dómkvödd til að gera matsgerð á grundvelli beiðni varnaraðila. Kæruheimild er í c. lið 1. mgr. 143. gr. laga nr. 91/1991 um meðferð einkamála. Sóknaraðilar krefjast þess að hafnað verði að dómkveðja þessa matsmenn. Þá krefjast þeir kærumálskostnaðar.

Varnaraðilar krefjast staðfestingar hins kærða úrskurðar og kærumálskostnaðar.

LBI hf. höfðaði mál með stefnu 16. janúar 2012 á hendur varnaraðilum og sóknaraðilum ásamt S-kk-þgf Þ. Á-kk-þgf, H-kk-þgf J. K-kk-þgf, Þ-kk-þgf B-kk-þgf, S-kvk-þgf G-kvk-þgf og J-kk-þgf Þ-kk-þgf O-kk-þgf. Undir rekstri þess máls kröfðust varnaraðilar þess í þinghaldi 26. nóvember 2013 að dómkvaddir yrðu menn til að leggja mat á nánar tilgreind atriði. Þessari kröfu var andmælt og var málið flutt um þann ágreining 26. febrúar 2014. Krafa varnaraðila var í meginatriðum tekin til greina með úrskurði 14. mars 2014, sem var staðfestur með dómi Hæstaréttar 29. apríl sama ár í máli nr. 243/2014. Í þinghaldi 25. júní 2014 greindi héraðsdómari í málinu frá því að hann hefði í hyggju að dómkveðja fyrrnefnda endurskoðendur til matsstarfa og sætti það andmælum af hendi sóknaraðilans A-kk-ef S-kk-ef og LBI hf., en um afstöðu annarra málsaðila var fært í þingbók að þeir hafi að varnaraðilum frátöldum „annaðhvort tekið undir mótmæli lögmanns stefnda A-kk-ef eða efasemdir um hæfi fyrrgreindra sérfræðinga.“ Var þá slegið á frest að dómkveðja matsmenn, en í þinghaldi 18. september 2014 ítrekaði héraðsdómari að hann hygðist dómkveðja áðurgreinda menn til matsstarfa. Var fært til bókar að sóknaraðilinn A-kk-nf hafi sem fyrr mótmælt þeirri ráðagerð og jafnframt LBI hf., sem þó hafi aðeins andmælt því að M-kvk-nf P-kvk-nf yrði dómkvödd sem matsmaður. Sagði jafnframt að afstaða „annarra aðila til tillögu dómara um matsmenn“ væri óbreytt. Samkvæmt úrskurðarorði hins kærða úrskurðar var hafnað mótmælum LBI hf. og sóknaraðilans A-kk-ef gegn því að umræddir endurskoðendur yrðu dómkvaddir til matsstarfa. Í ljósi þess, sem áður hafði verið fært í þingbók, verður þó að ætla að sóknaraðilinn K-kk-nf G-kk-nf hafi jafnframt mótmælt þessu vali á matsmönnum og getur hann því réttilega kært úrskurð héraðsdómara fyrir sitt leyti.

Með vísan til forsendna hins kærða úrskurðar verður ekki litið svo á að sóknaraðilar hafi fært haldbær rök fyrir andmælum sínum gegn því að M-kvk-nf P-kvk-nf og J-kk-nf U-kk-nf verði dómkvödd til að gera matsgerð á grundvelli beiðni varnaraðila. Hinn kærði úrskurður verður því staðfestur og sóknaraðilum gert að greiða kærumálskostnað eins og í dómsorði greinir.

Dómsorð:

Hinn kærði úrskurður er staðfestur.

Sóknaraðilar, A-kk-nf S-kk-nf og K-kk-nf G-kk-nf, greiði í sameiningu varnaraðilum, Brit Insurance Ltd., Liberty Mutual Insurance Europe Ltd., QBE International Insurance Ltd., Allianz Global Corporate & Speciality AG, QBE Corporate Ltd., Alterra Corporate Capital 2 Ltd., Alterra Corporate Capital 3 Ltd., Kelvin Underwriting Ltd., Nameco (No 11) Ltd., Nameco (No 231) Ltd., Novae Corporate Underwriting Ltd., SCOR Underwriting Ltd., Sorbietrees Underwriting Ltd., B-x-x J-x-x T-x-x, B-x-x A-x-x C-x-x, C-x-x J-x-x H-x-x, D-x-x J-x-x D-x-x M-x-x C-x-x, E-x-x E-x-x H-x-x, G-x-x F-x-x S-x-x, I-x-x R-x-x P-x-x, J-x-x E-x-x, J-x-x L-x-x G-x-x, J-x-x M-x-x W-x-x, R-x-x M-x-x H-x-x R-x-x og N-x-x T-x-x R-x-x, hverjum fyrir sig 15.000 krónur í kærumálskostnað.